CELEX: 32021R0120
Language: mt
Date: 2021-02-02 00:00:00
Title: Ir-Regolament ta’ Implimentazzjoni tal-Kummissjoni (UE) 2021/120 tat-2 ta’ Frar 2021 li jawtorizza t-tqegħid fis-suq tat-trab taż-żerriegħa tal-lift bix-xaħam parzjalment imneħħi mill-Brassica rapa L. u Brassica napus L. bħala ikel ġdid skont ir-Regolament (UE) 2015/2283 tal-Parlament Ewropew u tal-Kunsill u li jemenda r-Regolament ta’ Implimentazzjoni tal-Kummissjoni (UE) 2017/2470 (Test b’rilevanza għaż-ŻEE)

3.2.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 37/1
               
            
         IR-REGOLAMENT TA’ IMPLIMENTAZZJONI TAL-KUMMISSJONI (UE) 2021/120
         tat-2 ta’ Frar 2021
         li jawtorizza t-tqegħid fis-suq tat-trab taż-żerriegħa tal-lift bix-xaħam parzjalment imneħħi mill-Brassica rapa L. u Brassica napus L. bħala ikel ġdid skont ir-Regolament (UE) 2015/2283 tal-Parlament Ewropew u tal-Kunsill u li jemenda r-Regolament ta’ Implimentazzjoni tal-Kummissjoni (UE) 2017/2470
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2015/2283 tal-Parlament Ewropew u tal-Kunsill tal-25 ta’ Novembru 2015 dwar ikel ġdid, li jemenda r-Regolament (UE) Nru 1169/2011 tal-Parlament Ewropew u tal-Kunsill u li jħassar ir-Regolament (KE) Nru 258/97 tal-Parlament Ewropew u tal-Kunsill u r-Regolament tal-Kummissjoni (KE) Nru 1852/2001 (1), u b’mod partikolari, l-Artikolu 12 tiegħu,
         Billi:
         
                     (1)
                  
                  
                     Ir-Regolament (UE) 2015/2283 jipprevedi li l-ikel ġdid awtorizzat u inkluż fil-lista tal-Unjoni biss, jista’ jitqiegħed fis-suq fl-Unjoni.
                  
               
                     (2)
                  
                  
                     Skont l-Artikolu 8 tar-Regolament (UE) 2015/2283, ġie adottat ir-Regolament ta’ Implimentazzjoni tal-Kummissjoni (UE) 2017/2470 (2) li jistabbilixxi lista tal-Unjoni ta’ ikel ġdid awtorizzat.
                  
               
                     (3)
                  
                  
                     Fil-31 ta’ Diċembru 2018, il-kumpanija Avena Nordic Grain Oy (“l-applikant”) issottomettiet applikazzjoni lill-Kummissjoni f’konformità mal-Artikolu 10(1) tar-Regolament (UE) 2015/2283 biex tqiegħed it-trab taż-żerriegħa tal-lift bix-xaħam parzjalment imneħħi mill-Brassica rapa L. u Brassica napus L. ta’ kultivari baxxi (00), fuq is-suq tal-Unjoni bħala ikel ġdid. L-applikant talab li t-trab taż-żerriegħa tal-lift bix-xaħam parzjalment imneħħi mill-Brassica rapa L. u Brassica napus L. jintuża fil-bars taċ-ċereali, muesli u ċereali tal-kolazzjon imħallta simili, fil-prodotti taċ-ċereali tal-kolazzjon estrużi, fi snacks għajr ċips u ikel simili, fil-ħobżiet somor bla glutina, fil-ħobż u bziezen b’ingredjenti speċjali miżjuda, fil-ħobż u bziezen b’diversi qmuħ, fis-sostituti tal-laħam, u fil-pulpetti tal-laħam.
                  
               
                     (4)
                  
                  
                     L-applikant ippropona wkoll li minħabba li l-frazzjoni tal-proteina tat-trab taż-żerriegħa tal-lift bix-xaħam parzjalment imneħħi mill-Brassica rapa L. u Brassica napus L. hija simili għal dik tal-proteina taż-żerriegħa tal-lift awtorizzat bħala ikel ġdid bid-Deċiżjoni ta’ Implimentazzjoni tal-Kummissjoni 2014/424/UE (3) li għaliha, l-Awtorità Ewropea dwar is-Sigurtà fl-Ikel (“l-Awtorità”) kienet ikkonkludiet (4) li ma jistax jiġi eskluż riskju ta’ sensitizzazzjoni u li huwa probabbli li tikkawża reazzjonijiet allerġiċi f’persuni allerġiċi għall-mustarda, it-tikkettar tal-prodotti tal-ikel li jikkontjenu t-trab taż-żerriegħa tal-lift bix-xaħam parzjalment imneħħi mill-Brassica rapa L. u Brassica napus L. ikun tali li jippermetti lill-persuni li huma allerġiċi għall-mustarda jevitaw il-konsum ta’ dan l-ikel.
                  
               
                     (5)
                  
                  
                     Fil-31 ta’ Diċembru 2018, l-applikant għamel ukoll talba lill-Kummissjoni għall-protezzjoni tad-data proprjetarja għal studju kliniku ta’ prova fuq il-bniedem, double blind u randomizzat, fuq grupp b’kontroll parallel, b’intervent ta’ erba’ ġimgħat biex jivvaluta s-sikurezza u t-tollerabbiltà tal-ikel ġdid fost konsumaturi b’saħħithom (5).
                  
               
                     (6)
                  
                  
                     Fid-19 ta’ Ġunju 2019, il-Kummissjoni talbet lill-Awtorità twettaq valutazzjoni tat-trab taż-żerriegħa tal-lift bix-xaħam parzjalment imneħħi mill-Brassica rapa L. u Brassica napus L. bħala ikel ġdid f’konformità mal-Artikolu 10(3) tar-Regolament (UE) 2015/2283.
                  
               
                     (7)
                  
                  
                     Fit-30 ta’ Ġunju 2020, l-Awtorità adottat l-opinjoni xjentifika “Safety of rapeseed powder from Brassica rapa L. and Brassica napus L. as a novel food pursuant to Regulation (EC) 2015/2283” (6) f’konformità mar-rekwiżiti tal-Artikolu 11 tar-Regolament (UE) 2015/2283.
                  
               
                     (8)
                  
                  
                     Fl-opinjoni xjentifika tagħha, l-Awtorità kkonkludiet li t-trab taż-żerriegħa tal-lift bix-xaħam parzjalment imneħħi mill-Brassica rapa L. u Brassica napus L. huwa sikur fil-kundizzjonijiet tal-użu proposti. Madankollu, ikkonkludiet ukoll li t-trab taż-żerriegħa tal-lift bix-xaħam parzjalment imneħħi mil-lift Brassica rapa L. u Brassica napus L. jista’ jikkawża reazzjoni allerġika f’persuni allerġiċi għall-mustarda. Għalhekk, l-opinjoni xjentifika tagħti raġunijiet suffiċjenti biex jiġi stabbilit li t-trab taż-żerriegħa tal-lift bix-xaħam parzjalment imneħħi mill-Brassica rapa L. u Brassica napus L., meta jintuża fil-bars taċ-ċereali, fil-prodotti taċ-ċereali tal-kolazzjon estrużi, fi snacks għajr ċips u ikel simili, fil-ħobżiet u bziezen somor bla glutina, fil-ħobż u bziezen b’ingredjenti speċjali miżjuda, fil-ħobż u bziezen b’diversi qmuħ, fis-sostituti tal-laħam, u fil-pulpetti tal-laħam, u dment li t-tikkettar tal-oġġetti tal-ikel li fihom trab taż-żerriegħa tal-lift bix-xaħam parzjalment imneħħi mill-Brassica rapa L. u Brassica napus L. ikun tali li jippermetti lil persuni allerġiċi għall-mustarda jevitaw il-konsum ta’ dan l-ikel, jikkonforma mar-rekwiżiti tal-awtorizzazzjoni tal-Artikolu 12(1) tar-Regolament (UE) 2015/2283.
                  
               
                     (9)
                  
                  
                     L-opinjoni tal-Awtorità u d-data tal-kompożizzjoni u tal-ispeċifikazzjoni sottomessa mill-applikant jagħtu wkoll raġunijiet suffiċjenti biex jiġu inklużi l-karboidrati totali fl-ispeċifikazzjoni tal-ikel ġdid peress li dan huwa komponent nutrittiv importanti li l-inklużjoni tiegħu tikkompleta l-profil prossimu ta’ dan l-ikel ġdid.
                  
               
                     (10)
                  
                  
                     Fl-opinjoni xjentifika tagħha, l-Awtorità qieset li setgħet waslet għall-konklużjonijiet tagħha dwar is-sikurezza tat-trab taż-żerriegħa tal-lift bix-xaħam parzjalment imneħħi mill-Brassica rapa L. u Brassica napus L. fil-kundizzjonijiet ta’ użu proposti mingħajr id-data ddikjarata bħala proprjetarja mill-applikant (“studju kliniku ta’ prova fuq il-bniedem, double blind u randomizzat, fuq grupp b’kontroll parallel, b’intervent ta’ erba’ ġimgħat biex jivvaluta s-sikurezza u t-tollerabbiltà ta’ ingredjent tal-ikel il-ġdid fost konsumaturi b’saħħithom”).
                  
               
                     (11)
                  
                  
                     Għalhekk, il-Kummissjoni tqis li r-rekwiżiti stabbiliti fl-Artikolu 26(2) tar-Regolament (UE) 2015/2283 ma ġewx issodisfati, u l-protezzjoni tad-data proprjetarja mitluba inkluża fl-applikazzjoni ma tistax tingħata. Huwa għalhekk xieraq li l-awtorizzazzjoni tat-trab taż-żerriegħa tal-lift bix-xaħam parzjalment imneħħi mill-Brassica rapa L. u Brassica napus L. bħala ikel ġdid u l-inklużjoni tiegħu fil-lista tal-Unjoni ta’ ikel ġdid awtorizzat ikun fiha biss l-informazzjoni msemmija fl-Artikolu 9(3) tar-Regolament (UE) 2015/2283.
                  
               
                     (12)
                  
                  
                     Għalhekk jenħtieġ li l-Anness tar-Regolament ta’ Implimentazzjoni (UE) 2017/2470 jiġi emendat skont dan.
                  
               
                     (13)
                  
                  
                     Il-miżuri previsti f’dan ir-Regolament huma f’konformità mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DAN IR-REGOLAMENT:
         
            Artikolu 1
            
               1.   It-trab taż-żerriegħa tal-lift bix-xaħam parzjalment imneħħi mill-Brassica rapa L. u Brassica napus L. kif speċifikat fl-Anness ta’ dan ir-regolament għandu jkun inkluż fil-lista tal-Unjoni tal-ikel ġdid awtorizzat stabbilit fir-Regolament ta’ Implimentazzjoni (UE) 2017/2470.
            
            
               2.   L-entrata fil-lista tal-Unjoni msemmija fil-paragrafu 1 għandha tinkludi l-kundizzjonijiet tal-użu u r-rekwiżiti tat-tikkettar stipulati fl-Anness.
            
         
         
            Artikolu 2
            L-Anness tar-Regolament ta’ Implimentazzjoni (UE) 2017/2470 huwa emendat f’konformità mal-Anness ta’ dan ir-Regolament.
         
         
            Artikolu 3
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-2 ta’ Frar 2021.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 327, 11.12.2015, p. 1.
         
            (2)  Ir-Regolament ta’ Implimentazzjoni tal-Kummissjoni (UE) 2017/2470 tal-20 ta’ Diċembru 2017 li jistabbilixxi l-lista tal-Unjoni tal-ikel ġdid skont ir-Regolament (UE) 2015/2283 tal-Parlament Ewropew u tal-Kunsill dwar ikel ġdid (ĠU L 351, 30.12.2017, p. 72).
         
            (3)  Id-Deċiżjoni ta’ Implimentazzjoni tal-Kummissjoni 2014/424/UE tal-1 ta’ Lulju 2014 li tawtorizza t-tqegħid fis-suq tal-proteina taż-żerriegħa tal-kolza bħala ingredjent ġdid tal-ikel skont ir-Regolament (KE) Nru 258/97 tal-Parlament Ewropew u tal-Kunsill (ĠU L 196, 3.7.2014, p. 27.)
         
            (4)  EFSA Journal 2013; 11(10):3420.
         
            (5)  Medfiles Ltd, 2018 (Mhux pubblikat).
         
            (6)  EFSA Journal 2020;18(7):6197.
      
      
         
            ANNESS
            L-Anness tar-Regolament ta’ Implimentazzjoni (UE) 2017/2470 huwa emendat kif ġej:
            
                        (1)
                     
                     
                        fit-Tabella 1 (Ikel ġdid awtorizzat), tiddaħħal l-entrata li ġejja, f’ordni alfabetika:
                        
                                    Ikel ġdid awtorizzat
                                 
                                 
                                    Il-kundizzjonijiet li fihom jista’ jintuża l-ikel il-ġdid
                                 
                                 
                                    Rekwiżiti tat-tikkettar speċifiċi oħrajn
                                 
                                 
                                    Rekwiżiti oħrajn
                                 
                              
                                    “Trab taż-żerriegħa tal-lift bix-xaħam parzjalment imneħħi mill-Brassica rapa L. u
                                    
                                    
                                       
                                          Brassica napus L.
                                    
                                 
                                 
                                    
                                       Il-Kategorija tal-ikel speċifikat
                                    
                                 
                                 
                                    
                                       Livelli massimi
                                    
                                 
                                 
                                    Id-denominazzjoni tal-ikel ġdid fuq it-tikketti tal-oġġetti tal-ikel li fihom minn dan l-ikel għandha tkun ‘Trab taż-żerriegħa tal-lift bix-xaħam parzjalment imneħħi’.
                                    Kwalunkwe oġġett tal-ikel li fih ‘Trab taż-żerriegħa tal-lift bix-xaħam parzjalment imneħħi mill-Brassica rapa L. u Brassica napus L.’ għandu jkollu dikjarazzjoni li tgħid li dan l-ingredjent jista’ jikkawża reazzjoni allerġika lill-konsumaturi li huma allerġiċi għall-mustarda u għall-prodotti magħmulin biha. Din id-dikjarazzjoni għandha tidher qrib il-lista tal-ingredjenti.”
                                 
                                 
                                     
                                 
                              
                                    Bars taċ-ċereali mħallta
                                 
                                 
                                    20 g/100 g
                                 
                              
                                    Muesli u ċereali tal-kolazzjon simili
                                 
                                 
                                    20 g/100 g
                                 
                              
                                    Prodotti taċ-ċereali tal-kolazzjon estrużi
                                 
                                 
                                    20 g/100 g
                                 
                              
                                    Snacks (minbarra l-crisps tal-patata)
                                 
                                 
                                    15 g/100 g
                                 
                              
                                    Ħobżiet u bziezen b’ingredjenti speċjali miżjuda (bħal żrieragħ, żbib, ħaxix aromatiku)
                                 
                                 
                                    7 g/100 g
                                 
                              
                                    Ħobżiet somor li fuqhom ikollhom dikjarazzjonijet dwar in-nuqqas jew il-preżenza mnaqqsa tal-glutina skont ir-rekwiżiti tar-Regolament ta’ Implimentazzjoni tal-Kummissjoni (UE) Nru 828/2014
                                 
                                 
                                    7 g/100 g
                                 
                              
                                    Ħobż u bziezen b’diversi qmuħ
                                 
                                 
                                    7 g/100 g
                                 
                              
                                    Sostituti tal-laħam
                                 
                                 
                                    10 g/100 g
                                 
                              
                                    Pulpetti tal-laħam
                                 
                                 
                                    10 g/100 g
                                 
                              
                  
                        (2)
                     
                     
                        fit-Tabella 2 (Speċifikazzjonijiet), l-entrata li jmiss tiddaħħal f’ordni alfabetika:
                        
                                    Ikel Ġdid Awtorizzat
                                 
                                 
                                    Speċifikazzjonijiet
                                 
                              
                                    “Trab taż-żerriegħa tal-lift bix-xaħam parzjalment imneħħi mill-Brassica rapa L. u
                                    
                                    
                                       
                                          Brassica napus L.
                                    
                                 
                                 
                                    
                                       Definizzjoni: It-trab jiġi prodott miż-żrieragħ bix-xaħam parzjalment imneħħi tal-Brassica rapa L. u Brassica napus L. mhux ġenetikament modifikati, ta’ kultivari żero doppju (00), permezz ta’ serje ta’ passi ta’ pproċessar biex jitnaqqsu l-glukosinolati u l-fitati.
                                    
                                       Sors: Iż-żrieragħ tal-Brassica rapa L. u Brassica napus L.
                                    
                                       Karatteristiċi/Kompożizzjoni:
                                    
                                    Proteina (N × 6,25): 33,0-43,0 %
                                    Lipidi: 14,0 – 22,0 %
                                    Total ta’ Karboidrati (**): 33,0 – 40,0 %
                                    Total ta’ Fibra (**): 33,0 – 43,0 %
                                    Umdità: < 7,0 %
                                    Irmied: 2,0 – 5,0 %
                                    Ammont totali ta’ Glukosinolati: < 0,3 mmol/kg (≤ 120 mg/kg)
                                    Fitat: < 1,5 %
                                    Valur tal-perossidu (fil-piż tal-ikel ġdid): ≤ 3,0 mEq O2/kg
                                    
                                       Metalli Tqal:
                                    
                                    Ċomb: < 0,2 mg/kg
                                    Arseniku (inorganiku): < 0,2 mg/kg
                                    Kadmju: < 0,2 mg/kg
                                    Merkurju: < 0,1 mg/kg
                                    Aluminju: < 35,0 mg/kg
                                    
                                       Kriterji mikrobijoloġiċi:
                                    
                                    Għadd totali tal-kolonji (30 °C): < 5 000  CFU/g
                                    
                                       Enterobacteriaceae: < 10 CFU/g
                                    
                                       Salmonella sp.: Negattiv/25 g
                                    Ħmira u moffa: < 100 CFU/g
                                    
                                       Bacillus cereus: < 100 CFU/g
                                    (*) Bid-differenza: 100 % - [proteina % + umdità % + xaħam % + irmied %]
                                    (**) AOAC 2011.25 (Gravimetrija enżimatika)
                                    CFU: Unitajiet li Jiffurmaw Kolonji, AOAC: Association of Official Agricultural Chemists”